open-index/open-wikipedia-markdown huggingface dataset:
Cleveland (täsmennyssivu)

**Cleveland** on ainakin 20 paikkakunnan nimi Yhdysvalloissa ja yhden Englannissa sekä muutaman henkilön.

## Paikat

### Australia
*Cleveland (Queensland)
*Cleveland (Tasmania)

### Kanada
*Cleveland (Quebec)

### Yhdistynyt kuningaskunta
*Cleveland (Englanti), alue ja entinen kreivikunta Koillis-Englannissa

### Yhdysvallat
*Cleveland (Ohio) tunnetuin ja suurin *Cleveland*-niminen paikka Yhdysvalloissa.
*Cleveland (Alabama)
*Cleveland (Florida)
*Cleveland (Georgia)
*Cleveland (Illinois)
*Cleveland (Minnesota)
*Cleveland (Minneapolis), Minneapolisin kaupunginosa
*Cleveland (Mississippi)
*Cleveland (Missouri)
*Cleveland (New York)
*Cleveland (North Carolina)
*Cleveland (North Dakota)
*Cleveland (Oklahoma)
*Cleveland (Tennessee)
*Cleveland (Texas)
*Cleveland (Utah)
*Cleveland (Virginia)
*Cleveland (Washington)
*Cleveland, Wisconsin:
**Cleveland (Chippewan piirikunta, Wisconsin)
**Cleveland (Jacksonin piirikunta, Wisconsin)
**Cleveland (Manitowocin piirikunta, Wisconsin)
**Cleveland (Marathonin piirikunta, Wisconsin)
**Cleveland (Taylorin piirikunta, Wisconsin)
*Clevelandin piirikunta (Arkansas)
*Clevelandin piirikunta (Pohjois-Carolina)
*Clevelandin piirikunta (Oklahoma)

## Henkilöt
*Benjamin Cleveland (1738–1806), Yhdysvaltain vapaussodan kapinallinen
*Carol Cleveland (s. 1942), brittiläinen näyttelijä
*Davis Cleveland (s. 2002), yhdysvaltalainen lapsinäyttelijä
*Frances Folsom Cleveland (1864–1947), Yhdysvaltain presidentti Grover Clevelandin puoliso
*Grover Cleveland (1837–1908), Yhdysvaltain presidentti 1885&ndash;1889 ja 1893&ndash;1897
*Grover Cleveland Alexander (1887–1950), yhdysvaltalainen baseballpelaaja
*James Cleveland (1754?–1791), Sierra Leonen Banana Islandsin kuningas
*Rose Cleveland (1846–1918), Yhdysvaltain presidentti Grover Clevelandin sisar, First Lady tämän presidenttikauden alkuvaiheessa

## Fiktiiviset hahmot
*Cleveland Brown, hahmo amerikkalaisesta piirrossarjasta *Family Guy*

## Alukset
**[[USS Cleveland]]*, kolmen Yhdysvaltain laivaston aluksen nimi
* Cleveland-luokka, Yhdysvaltain laivaston kevyiden ristelijöiden luokka
;Britannian kuninkaallinen laivasto
* HMS Cleveland (1671), kuninkaallinen jahti
* HMS Cleveland (1803), proomu
* HMS Cleveland (L46), Hunt-luokan hävittäjä

## Dynastiat
*Cleveland (Hasididynastia), muutama hasidijuutalainen dynastia

## Yhtiöt
*Cleveland (bensiini) oli bensiinimerkki, jota myytiin Isossa-Britanniassa. Se nimettiin Clevelandin kukkuloiden mukaan. Esso osti merkin nimiinsä 30-luvulla ja nimi lakkautettiin 1973.
*Cleveland Golf suosittu golfiin liittyvien tuotteiden ja klubien tuotemerkki, joka on suosittu  PGA Tourin ammattilaispelaajien parissa
*Hello Cleveland!, äänilevymerkki.
Gary Sundgren

**Kari Juhani "Gary" Sundgren** (s. 25. lokakuuta 1967 Vammala) on entinen ruotsalainen jalkapalloilija. Hän oli pääasialliselta pelipaikaltaan puolustaja, mutta pelasi uransa eri vaiheissa myös hyökkääjänä ja keskikenttäpelaajana.

Sundgren syntyi Suomessa, mutta muutti jo alle vuoden ikäisenä perheensä mukana Ruotsin Västeråsiin, jossa aloitti jalkapalloilun Västerås SK:n kuusivuotiaille tarkoitetussa jalkapallokoulussa vuonna 1973. Vuotta myöhemmin hän liittyi toiseen paikallisseuraan IK Frankeen, jossa hän nousi juniorijoukkueesta toiseen ja lopulta myös edustusjoukkueeseen.

Vuonna 1988 Sundgren siirtyi solnalaisen AIK:n riveihin ja pelasi ensimmäisen ottelunsa pääsarja Allsvenskanissa IFK Norrköpingiä vastaan 11. huhtikuuta 1988. Hän edusti AIK:ta yhtäjaksoisesti kymmenen kautta, josta saavutuksina ovat Ruotsin-mestaruus vuonna 1992 ja Ruotsin cupin voitto vuosina 1996 ja 1997. Suurin yksittäinen suoritus oli Sundgrenin omana syntymäpäivänään 25. lokakuuta 1992 Malmö FF:ää vastaan tekemä 3–2-voittomaali, joka ratkaisi AIK:lle sen ensimmäisen Ruotsin-mestaruuden 55 vuoteen.

Kaudeksi 1997–1998 Sundgren siirtyi Espanjan Primera Divisiónin Real Zaragozaan. Espanjassä hän vietti viisi kautta ja voitti Espanjan cupin vuonna 2001 ennen paluutaan Ruotsiin ja AIK:hon vuonna 2002. Sundgrenin toinen kierros AIK:ssa kesti kaksi kautta, jonka jälkeen hän on pelannut alasarjajoukkueissa Tukholman ympäristössä. AIK:ssa hän pelasi 12 kauden aikana yhteensä 227 ottelua Allsvenskanissa ja 19 ottelua Mästerskapsserienissä (vuosina 1991–1992 pelattu jatkosarja), ja on seuran historian kuudenneksi eniten otteluita Allsvenskanissa pelannut pelaaja.

Ruotsin maajoukkueessa Sundgren pelasi vuosina 1994–2000 yhteensä 31 ottelua ja teki yhden maalin. Hän kuului joukkueen kokoonpanoon vuoden 2000 EM-kilpailuissa.

## Saavutukset

* Ruotsin mestaruus: 1992
* Ruotsin cup: 1996, 1997
* Espanjan cup: 2001

## Lähteet
* Gary Sundgren AIK:n sivuston 500 AIK:are -osiossa (Luettu 29. maaliskuuta 2007)
* Gary Sundgrenin tilastot Espanjan Primera divisiónissa (Luettu 29. maaliskuuta 2007)

### Viitteet
Jere Elomaa

**Jere Elomaa** (s. 10. toukokuuta 1998 Helsinki) on suomalainen näyttelijä. Hän esitti Aleksi Luotolaa Yle TV1:n *[[Kotikatu]]*-sarjassa. Aleksin isää, Teemu Luotolaa esitti Ville Keskilä ja äitiä Liisaa Sari Puumalainen. Aleksin isäpuolta Harria näytteli Kari Hietalahti. Elomaa näytteli Aleksia alle vuoden ikäisestä alkaen.

## Aiheesta muualla
*
Lambertin jäätikkö

**Lambertin jäätikkö** () on Etelämantereella sijaitseva maailman suurin tunnettu jäätikkö. Australialaiset lentäjät kartoittivat sen vuonna 1956. Jäätikkö virtaa yli 400 kilometrin pituisena noin 750 metriä vuodessa Prinssi Charlesin vuorten kautta itään Ameryn jäälakeudelle. Jäälakeudelle tullessaan sen leveys on noin 200 kilometriä.

## Lähteet
Martti Ojares

**Martti Jaakko Ojares** (s. 28. lokakuuta 1942 Ylistaro) on suomalainen yritysjohtaja, viestintäneuvos ja media-alan vaikuttaja. Hän oli Sanoma Oy:n varatoimitusjohtaja vuosina 1990–2002. Sittemmin Ojares on toiminut kristillisen Taivas TV7 -kanavan toimitusjohtajana. Hän oli perustamassa kanavaa, jossa myös hänen vaimonsa Mirja Ojares työskentelee.

Ojares oli 36 vuotta liike-elämän palveluksessa, joista 21 vuotta Sanoma Oy:ssä. Hän jäi eläkkeelle vuonna 2003.

## Lähteet

## Kirjallisuutta
* Jumalan seitsemäs ihme – kristillisen tv-kanavan synty Suomessa, toim. Risto Siltanen. Kuva ja Sana, 2007
Pharao (albumi)

**Pharao** on saksalaisen elektronista musiikkia esittävän yhtyeen Pharaon debyyttialbumi. Albumi julkaistiin marraskuussa 1994 ja se sisältää muun muassa yhtyeen tunnetuimman hittisinglen "There Is A Star". 

Albumille myönnettiin kultalevy Suomessa vuonna 1995. Albumia on myyty Suomessa yhteensä yli 29 000.

## Kappaleet
#
#
#
#
#
#
#
#
#
#
#
#
#

## Lähteet
The Return (Pharao)

**The Return** on saksalaisen eurodanceyhtyeen Pharaon toinen albumi vuodelta 1998.

## Kappaleet
#
#
#
#
#
#
#
#
#
#
#
#
#
#
#
#

## Lähteet
Kimmo Obiora

**Kimmo Obiora** (s. 17. joulukuuta 1975 Nigeria) on nigerialais-suomalainen karateka. Hän on yhdeksänkertainen suomenmestari ja nuorten EM-pronssimitalisti. Hän voitti hopeaa olympiakisojen ulkopuolisten lajien World Gamesissa. Koulutukseltaan Obiora on turvallisuusalan tradenomi. Sotilasarvoltaan Obiora on luutnantti reservissä ja hän on palvellut KFOR-joukoissa.

## Aiheesta muualla
* Kimmo Obioran kotisivut
* Reserviläinen: Kosovon warrior
Makramee

**Makramee** tai **makramee-solmeilu** on käsityötekniikka, jossa solmuja käyttämällä saadaan aikaan koristeellisia nyörejä tai pintoja. Solmeilulla tehty tekstiili eroaa valmistustekniikaltaan kahdesta kankaiden päätyypistä, kudoksesta ja neuleesta. 

Makramee-solmeilua tehdään erilaisilla nauhamaisilla materiaaleilla, kuten puuvillalangalla, helmilangalla, narulla ja nahka- tai muovisuikaleilla. Tekniikassa käytetään monenlaisia solmuja, joita vaihtelemalla työn ulkonäöstä saadaan koristeellinen. Yleisiä solmuja ovat tasosolmu, kaksoistasosolmu, silmusolmu, kohosolmu, vetosolmu ja munkinnyöri. Makramee-työhön voidaan yhdistää helmiä, riipuksia tai muita koristeita.

Makramee-tekniikan avulla voidaan tehdä muun muassa koruja, avaimenperiä, vöitä ja koristetekstiilejä. Useat ystävännauhat on myös tehty makrameeta käyttäen.

## Historia
Makramee-solmeilu sai luultavasti alkunsa 1200-luvun arabien kehittämänä. Arabikäsityöläiset solmivat tekstiilien päiden ylimääräiset langat reunakoristeiksi. Termi *makramee* tulee arabian kielen sanasta *migramah*, joka voi tarkoittaa reunakoristelua tai kirjottua huntua. Tekniikka siirtyi maurien mukana Espanjaan ja sieltä muualle Eurooppaan. Makramee saapui Englantiin 1600-luvun loppupuolella kuningas Vilhelm III:n hallitessa, ja 1800-luvun viktoriaaninen aikakausi oli tekniikan kulta-aikaa. Makramee-solmeilu on ollut suosittua merimiesten keskuudessa, jotka käyttivät tekniikkaa esimerkiksi koristeissa ja riippumatoissa. Myös Etelä- ja Keski-Amerikassa on käytetty erilaisia solmeilutekniikoita. 1900-luvulla makramee saavutti suosiota muun muassa hippiliikkeen keskuudessa.

## Lähteet

## Aiheesta muualla

* Käspaikka: Nauhat, nyörit, punokset
Aristoteleen kantapää

**Aristoteleen kantapää** on suomen kieltä ja erityisesti sen käyttöä käsittelevä ohjelma Yle Radio 1:ssä. Ohjelmaa isännöi myös Alivaltiosihteeristä tunnettu Pasi Heikura. Kussakin jaksossa keskitytään tiettyyn kielenkäytön alueeseen, jonka tiimoilta haastatellaan ohjelman vierasta. Vakio-osia ovat *Viikon [[sitaatti]]*, *Viikon [[fraasi]]rikos* ja *Viikon sitaattivinkki*. 

Vuonna 2014 *Aristoteleen kantapään* tekijät saivat tiedonjulkistamisen valtionpalkinnon. Vuonna 2009 ohjelma palkittiin Bonnierin journalistipalkinto -kilpailussa Vuoden journalistisena tekona.

## Kirjat
* 
* 

## Lähteet

## Aiheesta muualla
* Yle Areena – Aristoteleen kantapää
Charles Édouard Guillaume

**Charles Édouard Guillaume** (15. helmikuuta 1861 – 13. toukokuuta 1938) oli sveitsinranskalainen fyysikko. 1920 hän sai Nobelin fysiikanpalkinnon "tunnustukseksi fysiikan tarkkuusmittauksille tuottamasta palveluksesta havaitessaan poikkeavuuksia nikkeliteräs-seoksissa".

Hän löysi *invar*- ja *elinvar*-seokset, joita voitiin käyttää tarkkuusinstrumenttien ja antimagneettisten kellojen valmistukseen.

Guillaume työskenteli Kristian Birkelandin kanssa. Hän työskenteli Pariisin observatoriossa, jossa hän suoritti termostaattisia mittauksia. Hän määritti ensimmäisenä avaruuden oikean lämpötilan.

## Lähteet

## Aiheesta muualla
*Biografia Nobel-säätiön sivuilla
Planckin liikemäärä

**Planck liikemäärä** m_\mathrm P c on liikemäärän yksikkö Planckin yksikköinä tunnetussa luonnollisessa yksikköjärjestelmässä.

Perusyksilöillä ilmaistuna ja likiarvo SI-järjestelmässä:
:m_\mathrm P c = \frac{\hbar}{l_\mathrm P} = \sqrt{\frac{\hbar c^3}{G}} \approx 6,525 kg m/s,

missä

*{l_\mathrm P} on Planckin pituus
*\hbar on redusoitu Planckin vakio
*c on valonnopeus tyhjiössä
*G on gravitaatiovakio.
Maria di Rohan

**Maria di Rohan o Il conte di Rohan** on italialaisen säveltäjän Gaetano Donizettin säveltämä kolminäytöksinen traaginen melodraama, jonka libreton kirjoitti *Salvadore Cammarano*. Libretto pohjautuu Lockroyn (Joseph Philippe Simon) ja Edmond Badon draamaan *Un Duel sous le Cardinal de Richelieu*.

Oopperan ensi-ilta oli Wienin Kärntnertortheaterissa 4. kesäkuuta 1843.

## Rooli ja osajako 1843
*Maria, Rohanin kreivitär, sopraano, Eugenia Tadolini
*Riccardo, Chalaisin kreivi, tenori, Carlo Guasco
*Enrico, Chevreusen herttua, baritoni, Giorgio Ronconi
*Armando di Gondì, tenori sittemmin altto, Michele Novaro
*Sezen varakreivi, basso, Friedrich Becher
*de Fiesque, basso, Gustav Hötzel
*Aubry, kreivin sihteeri, tenori, Anton Müller
*Chevreusen perhetuttu, basso

## Äänitykset
*1988: Kapellimestari Massimo De Bernat. Orchestra Internazionale d'Italia sekä Coro di Bratislava. Keskeisissä rooleissa: Mariana Nicolesco, Paolo Coni, Giuseppe Morino, Francesca Franci, Vincenzo Alaimo, Giacomo Colafelice.
*2004: Kapellimestari Gianandrea Gavazzeni. Orkesterina toimi Orchestra del Teatro la Fenice ja keskeisissä rooleissa olivat: Allessandro Cassis, Augusto Pedroni, Elena Zilio sekä Paolo Cesari.

## Lähteet
* DelTeatro.it-sivut, myös oopperan synopsis 

### Viitteet

## Aiheesta muualla
*Oopperan libretto
Planckin sähkövirta

**Planck sähkövirta**  I_\mathrm P on sähkövirran yksikkö Planckin yksikköinä tunnetussa luonnollisessa yksikköjärjestelmässä.

Perusyksilöillä ilmaistuna ja likiarvo SI-järjestelmässä:

: I_\mathrm P = q_\mathrm P/t_\mathrm P = (c^6  4 \pi \varepsilon_0 / G )^ \frac{1}{2}  &asymp; 3,479 &times; 1025 A

missä

*q_\mathrm P = (c \hbar 4 \pi \varepsilon_0 )^ \frac{1}{2}  on  Planckin varaus
*t_\mathrm P = (\hbar G/c^5)^ \frac{1}{2}  on Planckin aika
*\varepsilon_0 = tyhjiön permittiivisyys
*\hbar on Diracin vakio
*G on gravitaatiovakio
*c on valonnopeus tyhjiössä.
Planckin jännite

**Planckin jännite** V_\mathrm P on jännitteen yksikkö Planckin yksikköinä tunnetussa luonnollisessa yksikköjärjestelmässä.

:V_\mathrm P = \frac{E_\mathrm P}{q_\mathrm P} = \sqrt{\frac{c^4}{G 4 \pi \epsilon_0}} \approx 1,043 × 1027 V 

missä

*E_\mathrm P on Planckin energia
*q_\mathrm P on Planckin varaus
*c on valonnopeus tyhjiössä
*G on gravitaatiovakio.
Planckin impedanssi

**Planckin impedanssi** Z_\mathrm P  on impedanssin yksikkö Planckin yksikköinä tunnetussa luonnollisessa yksikköjärjestelmässä.

Perusyksilöillä ilmaistuna ja arvo SI-järjestelmässä:
:Z_\mathrm P = \frac{V_\mathrm P}{I_\mathrm P} = \frac{1}{4 \pi \epsilon_0 c} = \frac{ \mu_0 c}{4 \pi} = \frac{Z_0}{4 \pi} ≈ 29,9792458 Ω

missä

*V_\mathrm P on Planckin jännite
*I_\mathrm P on Planckin sähkövirta
*c on valonnopeus tyhjiössä
*\epsilon_0 on tyhjiön permittiivisyys eli sähkövakio
*\mu_0 on tyhjiön permeabiliteetti eli magneettivakio
*Z_0 on vapaan tilan impedanssi.
Tapani Tamminen

**Tapani Johannes Tamminen** (s. 14. huhtikuuta 1937 Helsinki) on suomalainen taidemaalari, säveltäjä ja muusikko.

Tamminen on opiskellut Vapaassa Taidekoulussa 1957–1960 ja Sibelius-Akatemiassa 1955–1957. Vuodet 1974–1983 hän keskittyi musiikkiin. Hän on säveltänyt musiikkia teatterille, kuunnelmiin ja televisiolle. Vuosina 1955–1983 hän toimi myös jazz-, studio- ja tanssimuusikkona Suomessa ja ulkomailla soittiminaan kontrabasso ja sähköbasso. 

Tammisen maalauksia on ollut esillä vuodesta 1966 sekä yhteis- että yksityisnäyttelyissä. Teoksia on useissa kokoelmissa, kuten Valtion taidemuseossa, Helsingin kaupungin taidemuseossa, Porin taidemuseossa. Häntä pidetään erityisesti värin mestarina.

Tammisen puoliso on toimittaja Ulla Åström. Hänellä on lapsi Tanno. Tammisen vanhemmat ovat levyseppä Reino Tamminen ja Lea o.s. Wellamo. 

## Palkinnot ja tunnustukset
*Suomen taiteilijaseuran 125-juhlavuoden tunnustuspalkinto 1989 

## Lähteet

*Kuvataiteilijamatrikkeli, myös kuvia

## Aiheesta muualla
* Taidemaalariliitto 
* Otso Kantokorpi, Keravan taidemuseon näyttelykirja, 2007.
* Kajaanin Taidemuseon näyttelykirja, Altti Kuusamo: Tapani Tamminen - Värin politiikkaa, , 1998.
* Aistien valtakunnassa, Tapani Tamminen, julkaistu Tikanojan taidekodin näyttelyn yhteydessä. Essee Jorma Hautala. , 1997.
L’incoronazione di Poppea

**L'incoronazione di Poppea** () on italialaisen Claudio Monteverdin kolminäytöksinen *[[opera seria]]*, jonka libreton on kirjoittanut Giovanni Francesco Busenello. Libretto perustuu Tacituksen kuvaamiin tapahtumiin. Ooppera sai ensi-iltansa Venetsian Teatro Santi Giovanni e Paolossa vuonna 1642.

Ooppera kertoo Poppaea Sabinasta, Rooman keisari Neron toisesta vaimosta. L'incoronazio di Poppea on Claudio Monteverdin viimeinen ooppera ja näyte hänen sävellystyönsä kypsyydestä. Busanellon libretto on todellinen ironian mestariteos, joka näyttää Amorin ja Fortunan voitoista, kuten jo prologissa luvataan. 

Ooppera Poppean kruunaus ”vie meidät keskelle modernia maailmaa, jossa ihmisten välinen itsekkyys juhlii ja korjaa voittoja. Poppea on ensimmäisen modernin säveltäjän yhä huippumoderni puheenvuoro, joka porautuu syvälle ihmismieleen”.

## Roolit
*Keskeiset roolit
**Ottone – Kontratenori
**Poppea – Mezzosopraano
**Keisari Nero – alkujaan kastraatti nyt Tenori tai Mezzosopraano
**Arnalta, Poppean hoitaja – Altto tai Tenori
**Claudia Octavia|, keisarinna  – Mezzosopraano
**Seneca – Basso
**Drusilla – Sopraano
*Vähäisemmät roolit
**Fortuna, jumalatar – Mezzosopraano
**Virtù, jumalatar – Mezzosopraano
**Amor, jumala – Sopraano
**Kaksi sotilasta – Tenorit
**Valletto – Tenori
**Imettäjä – Altto
**Pallade – Sopraano
**Damigella – Sopraano
**Mercurio – Tenori
**Liberto – Tenori
**Lucano – Tenori
*Muut
**Liktori – Basso
**Ystäviä, konsuleita, tribuuneja, liktoreita, palvelijoita, sotilaita. Kuoro.

## Äänitykset
*Kapellimestari René Jacobs, orkesterina Cantate Vocale sekä rooleissa Borst, Laurens, Larmore, Schopper. Harminia Mundi France HMC 901330.32. 
*Kuvattu kesäkuussa 2000. Kapellimestari Marc Minkowski, orkesterina Les Musiciens du Louvre-Grenoble. Rooleissa:  Mireille Delunsch (Poppea) • Anne Sofie von Otter (Nerone) • Sylvie Brunet (Ottavia) • Charlotte Hellekant (Ottone) • Jean-Paul Fouchecourt (Arnalta) • Denis Sedov (Seneca). DVD BelAir Classiques  EAN: 3760115300040.
*Kapellimestari John Eliot Gardiner,  English Baroque Soloists mukana Peter Holman, Francesco Ellero D'Artegna, Bernarda Fink, Julian Clarkson, Constanze Backes, Sylvia McNair, Dana Hanchard, Noel Mann, Mark Tucker sekä Catherine Bott.
*Kapellimestari Nikolaus Harnoncourt, orkesterina Monteverdi-Ensemble des Opernhauses Zürich ja rooleissa: Jean-Pierre Ponnelle, Rachel Yakar´, Paul Esswood sekä Matti Salminen. Levytysvuosi 2007.

## Lähteet
*Veijo Murtomäki:  Oopperan esittely
*Oopperan esittelyt 

### Viitteet

## Aiheesta muualla
*Oopperan libretto 
*Oopperan lyhyt synopsis 
*Oopperan esittely  
*Oopperan esittelyt
John Law (sosiologi)

**John Law** on sosiologi, ja hän työskenteli Britanniassa Lancasterin yliopistossa toimijaverkkoteorian parissa. Hänen alanaan on myös teknologian kulttuuritutkimus.

## Teokset

*After Method: Mess in Social Science Research, Routledge, London, 2004
*Aircraft Stories: Decentering the Object in Technoscience, Duke UP, 2002
*Complexities: Social Studies of Knowledge Practices (co-edited with Annemarie Mol), Duke UP 2002
*Actor Network Theory and After, Blackwell and Sociological Review, (co-edited with John Hassard), Oxford, 1999

## Lähteet

## Aiheesta muualla
*John Law'n kotisivu Lancasterin yliopiston sivuilla
Aune Rutonen

**Aune Rutonen** (o.s. **Nousiainen**, 17. marraskuuta 1929 Pielavesi – 26. maaliskuuta 2009 Haukipudas) oli suomalainen poliitikko. Rutonen toimi Suomen Maaseudun Puolueen 2. varapuheenjohtajana 1976–1982, kunnes erosi ja perusti sitoutumattoman ryhmän Haukiputaan kunnanvaltuustossa vuonna 1982. Rutonen toimi SMP:n Oulun piirin piirisihteerinä ja vaalipäällikkönä 1974–1982, Haukiputaan kunnanvaltuutettuna tai varavaltuutettuna 1973–1992. Hän oli jäsenenä muun muassa koululautakunnassa ja sosiaalilautakunnassa. Aune Rutonen oli pitkään myös Haukiputaan seurakunnan luottamustehtävissä vuosina 1971–2002. Hän oli muun muassa kirkkovaltuutettuna ja kirkkoneuvoston jäsenenä.
Rutonen toimi aikanaan myymälänhoitajana Pielavedellä. Avioliiton solmimisen jälkeen hän toimi maatilan emäntänä, piirisihteerinä ja myymälänhoitajana Haukiputaalla.

## Lähteet
Omaniani

***Omaniani*** on Georgian kansalliseepokseen, Šota Rustavelin *[[Pantterintaljainen|Pantterintaljaiseen]]* kirjoitettu lisäosa. 1500-luvulta alkaen *Pantterintaljaiseen* kirjoitettiin useita lisäyksiä ja pastisseja, joista *Omaniani* kuuluu laajimpien joukkoon. Sen kirjoittajaksi on nimetty neljä ehdokasta, joista Kaikhosro Tšoloqašvili on todennäköisin vaihtoehto. Tällöin teos olisi kirjoitettu 1610-luvulla.

*Omanianissa* Rustavelin eepoksen päähenkilöiden Tarielin ja Nestan Daredžanin poika Omain lähtee vanhempiensa kaltaisille seikkailuille. Teos noudattaa samankaltaista kaavaa kuin *Pantterintaljainen*.

## Lähteet
* Sivut 100&ndash;101.
Williams FW21

**Williams FW21** oli Patrick Headin suunnittelema auto, jolla Williams-talli kilpaili Formula 1 -kaudella 1999. Auto oli Williamsin ensimmäinen uusi auto sunnittelija Adrian Neweyn siiryttyä McLarenille.

Autoa ajoivat Jordanilta talliin siirtynyt Ralf Schumacher ja Alessandro "Alex" Zanardi, joka oli viimeksi kilpaillut Formula 1:ssä kaudella 1994, mutta oli sen jälkeen voittanut CART-mestaruuden kahdesti.

Vaikka Schumacherilla oli menestyksekäs kausi, ei samaa voinut sanoa Zanardin kaudesta. Hän ei onnistunut kertaakaan ajamaan pisteille, kun taas Schumacher ajoi 11 kertaa pisteille ja kolmesti palkintosijoille. Zanardi sai kauden jälkeen potkut ja hänen tilalleen palkittiin Formula 3 -kuljettaja Jenson Button. Kausi oli samalla viimeinen, kun Williams käytti Renault'n moottoreita (nimi oli muutettu Superteciksi). Talli teki BMW:n kanssa sopimuksen moottoreista kaudeksi 2000.

Talli sijoittui kauden päätteeksi valmistajien MM-sarjassa viidenneksi saavuttamallaan 35:llä pisteellä.

## Teknisiä tietoja
* moottori: Supertec FB01, 71° V10
* teho: 760 hv 
* vaihdelaatikko: Williams 6-vaihteinen, puoliautomaattinen
* polttoaine: Petrobras
* renkaat: Bridgestone

## Saavutukset
* kilpailuja: 16
* voittoja: 0
* paalupaikkoja: 0
* nopeimpia kierroksia: 1

## Formula 1 -tulokset

## Lähteet
**[[AUTOCOURSE]] 1999-2000*, Henry, Alan (ed.), Hazleton Publishing Ltd. (1999) 
### Viitteet
Óscar Sevilla

**Óscar Miguel Sevilla Ribera** (s. 29. syyskuuta 1976 Ossa de Montie) on espanjalainen maantiepyöräilijä. Sevilla on erityisen lahjakas mäkiajaja ja hän on erikoistunut etappikilpailuihin. Sevilla on sijoittunut useita kertoja kymmenen parhaan joukkoon Ranskan ja Espanjan ympäriajoissa. Hänet on liitetty ammattipyöräilyn dopingtapaukseen Operaatio Puertoon, eikä hän ole kilpaillut korkeimman tason eurooppalaisissa joukkueissa vuoden 2006 jälkeen. Hän jäi kiinni hydroksietyylin käytöstä Kolumbian ympäriajossa elokuussa 2010. 

## Saavutuksia
*Ranskan ympäriajo:
**2001 kokonaiskilpailun seitsemäs, nuorten kilpailun voitto
**2005 kokonaiskilpailun 18. 
*Espanjan ympäriajo:
**2000 kokonaiskilpailun 14.
**2001 kokonaiskilpailun toinen
**2002 kokonaiskilpailun neljäs
**2003 kokonaiskilpailun 12. 
**2005 kokonaiskilpailun seitsemäs
*Italian ympäriajo:
**1999 kokonaiskilpailun 13.
**2000 kokonaiskilpailun 16.
*Tour de Romandie:
**1999 etapin 4 voitto
**2001 kokonaiskilpailun neljäs
*Katalonian ympäriajo:
**2001 kokonaiskilpailun viides
**2007 kokonaiskilpailun viides ja etapin 4 voitto
*Dauphiné Libéré:
**2004 kokonaiskilpailun kolmas 
*Burgosin ympäriajo: 
**2000 kokonaiskilpailun toinen
*Trofeo Luis Ocaña: 
**2000 voitto
*Memorial Manuel Galera: 
**2000 voitto 
*Classique des Alpes: 
**2002 toinen
*Asturian ympäriajo: 
**2006 kokonaiskilpailun ja etapin 2 voitto
**2009 etapin 2 voitto
*Route du Sud: 
**2007 kokonaiskilpailun ja etapin 2 voitto
*Kolumbian ympäriajo:
**2008 etapin 9 voitto 
**2010 etapin 14 voitto
**2011 etappien 8 ja 9 voitto
**2013 etapin 4 voitto
**2014 kokonaiskilpailun ja etapin 4 voitto
**2015 kokonaiskilpailun sekä etappien 9 ja 13 (aika-ajo) voitto
**2016 etapin 1 (aika-ajo) voitto
**2021 prologin voitto
*Reading Classic
**2008 voitto
*Clasico RCN
**2008 kokonaiskilpailun voitto
**2012 kokonais- ja pistekilpailun, prologin sekä etappien 3 ja 9 (aika-ajo) voitto
**2013 etapin 10 (aika-ajo) voitto
*La Vuelta a Chihuahua
**2009 kokonaiskilpailun voitto
*Vuelta Mexico 
**2010 kokonaiskilpailun voitto
**2012 kokonaiskilpailun  ja etapin 2 voitto
*Tour do Rio
**2014 kokonaiskilpailun ja etapin 4 voitto
**2015 etapin 1 voitto
*Guatemalan ympäriajo
**2014 prologin ja etapin 5 voitto
*Vuelta Ciclista Comunidad de Madrid
**2017 kokonaiskilpailun voitto
*Tour of Ankara
**2017 pistekilpailun ja etapin 4 voitto
*Vuelta a San Juan Internacional 
**2018 kokonaiskilpailun ja etapin 5 voitto
**2020 kokonaiskilpailussa kolmas
*Vuelta Independencia Nacional Rep. Dom
**2019 etapin 6 voitto
*Vuelta Ciclista a Chiloe
**2019 kokonaiskilpailun, prologin sekä etappien 2 ja 4 (aika-ajo) voitto
*Tour of Qinghai Lake
**2019 kokonaiskilpailussa toinen
*Vuelta al Tachira en Bicicleta
**2021 etapin 4 (aika-ajo) voitto
*Vuelta Bantrab
**2023 kokonaiskilpailun ja etapin 1 voitto
*Tour of the Gila
**2023 etapin 5 voitto
*Vuelta a Formosa Internacional
**2023 etapin 4a (aika-ajo) voitto
*Tour of Hainan
**2023 kokonaiskilpailun voitto
*Ecuadorin ympäriajo
**2024 etapin 1 voitto

## Lähteet
* Saavutukset www.trap-friis.dk 
* Profiili cyclingarchives.com 
* Profiili procyclingstats.com 
### Viitteet
Sabantuy

**Sabantuy** tai **Saban tuyı** () on Venäjän turkkilaisten, etenkin tataarien ja baškiirien viettämä kesäjuhla, joka juontaa juurensa keskiaikaisen Volgan Bulgarian aikakaudelle. Aluksi Sabantuy oli maanviljelijöiden juhla maaseudulla, mutta myöhemmin siitä tuli kansallinen juhla ja nykyään sitä vietetään laajasti kaupungeissa.

## Terminologia
Tataarit kutsuvat juhlaa nimellä ***Sabatuy*** (сабантуй) ja ***Saban tuyı*** (Сабан туе) - vaihtoehtoisesti myös ***Saban bäyräme*** (Сабан бәйрәме, *bäyräm* = "juhla")*.*

Baškiireilla juhla tunnetaan nimellä ***Habantuy*** (Һабантуй), tšuvasseilla ***Akatuy*** (Акатуй).

Sabantuy, eri variaatioineen tarkoittaa  "kyntöjuhlaa" turkkilaisilla kielillä. 

## Historia
Sabantuyta vietettiin ennen islamin uskon leviämistä alueelle, ainakin jo vuonna 921. Tuolloin juhlistettiin kylvökauden alkua laulamalla perinteisiä lauluja, joihin oletettavasti liittyi myös uskonnollisia merkityksiä.

Myöhemmin islamin levittyä tataarien ja baškiirien joukossa ja kristinuskon levittyä tšuvassien parissa juhlan merkitys maallistui. Juhlaa vietettiin joka vuosi eri kylässä.

1900-luvun alussa sabantuy sai aseman tataarien kansallisjuhlana. Venäläisviranomaiset hyväksyivät juhlan sen kansanomaisen historian vuoksi, mutta siirsivät sen ajankohtaa kylvön jälkeiseen aikaan. Juhla yhdistyi näin ikivanhaan kesäjuhlaan nimeltä *Cıyın (*Җыен).

## Lähteet
Tšulym (Obin sivujoki)

**Tšulym** () on joki Krasnojarskin aluepiirissä ja Tomskin alueella Etelä-Siperiassa Venäjällä. Tšulym on 1799 kilometriä pitkä. Se saa alkunsa Belyi Ijus ja Tšornyi Ijus jokien yhtyessä Kopjevon eteläpuolella. Tšulym laskee Obiin Igrekovon eteläpuolella.

Joen varrella sijaitsevat Nazarovon, Atšinskin ja Asinon kaupungit.

Joki on alajuoksultaan liikennöitävissä 1173 kilometrin osuudelta. Vuotuinen keskivirtaama joen alajuoksulla Baturinon mittauspisteessä on 782 m3/s. Pienimmillään virtaama on kevättalvella helmi-maaliskuussa. Kevättulva seuraa touko-kesäkuussa, jolloin kuukauden keskivirtaama kohoaa keskimäärin 2300-2800 kuutioon sekunnissa.

## Lähteet

## Aiheesta muualla
*Chulym At Sergeevo  (R-ArcticNet)
*Chulym At Zyryanskoye  (R-ArcticNet)
2080-luku

__NOTOC__
**2080-luku** on tuleva vuosikymmen, joka alkaa 1. tammikuuta 2080 ja päättyy 31. joulukuuta 2089. Vuosikymmen on 2000-luvun yhdeksäs vuosikymmen.

## Ennustettuja tapahtumia

#### 2080
* *The China Modernization Reportin* mukaan Kiinan elintaso tulee olemaan vuonna 2080 samalla tasolla kuin Yhdysvaltojen elintaso 2000-luvun alussa.
* 15. maaliskuuta Jupiterin ja Saturnuksen konjunktio. Planeetat ovat yhtä lähellä kuin 2020 joulukuussa.

#### 2082
* Kaikista Britannian hallituksen Falklandin sotaan liittyvistä asiakirjoista tulee julkisia.

#### 2084
* 26. lokakuuta Pitjantjatjara-kansan vuokrasopimus Ulurussa, Australiassa päättyy.
* 10. marraskuuta Maan ylikulku näkyy Marsissa.

#### 2089
* Magicicadojen sekä 13-vuotisten että 17-vuotisten lajien elinkierto alkaa samanaikaisesti alusta.

## Fiktiivisiä viittauksia
* Suomalaisen laulajan Sannin kappale ”2080-luvulla” viittaa tähän vuosikymmeneen.
* Vuoden 2002 elokuvan *[[Pluto Nash]]* tapahtumat sijoittuvat tälle vuosikymmenelle.

#### 2080
* Vuoden 2002 videopelin *[[Red Faction II]]* tapahtumat sijoittuvat tähän vuoteen.

#### 2084
* Vuoden 2013 videopelin *[[Remember Me (videopeli)|Remember Me]]* tapahtumat sijoittuvat tähän vuoteen.
* Vuoden 1982 videopelin ** tapahtumat sijoittuvat tähän vuoteen.
* Vuoden 1997 videopelin *[[X-COM: Apocalypse]]* tapahtumat alkavat vuonna 2084.

#### 2085
* Vuoden 2010 elokuvan *[[Prometheus (elokuva)|Prometheus]]* tapahtumat sijoittuvat tähän vuoteen.
Ket (joki)

**Ket** () on joki Krasnojarskin aluepiirissä ja Tomskin alueella Siperiassa Venäjällä. Ket (Bolšaja Ket) saa alkunsa Obin- ja Jenisein väliseltä suovaltaiselta vedenjakaja-alueelta.. Ket on 1 621 kilometriä pitkä ja laskee Obiin. Joen alajuoksu on navigoitavaa osuutta 737 kilometrin matkan. Ket-joen valuma-alue kattaa 94 200 neliökilometriä.

Ket on jäässä loka-marraskuun vaihteesta huhti-toukokuun vaihteeseen. Vuoden keskimääräinen virtaama joen alajuoksulla Rodionovkassa on 469 m3/s, laskupisteessä noin 560 m3/s. Joen virtaama on alimmillaan kevättalvella helmi-huhtikuussa. Kevättulva osuu touko-heinäkuulle ja kesäkuun kuukausivirtaama kohoaa tällöin Rodionovkassa 1367 kuutioon vettä sekunnissa.

Ketiin laskevista joista suurimmat ovat Sotšur, Orlovka, Lisitsa, Malaja Ket, Mendel, Jelovaja ja Tšatšamga.

## Kanavahanke Jeniseille
Ket yhdistettiin 1800-luvun lopulla kanavalla Jeniseihin laskevaan Kasjokeen. Tästä Obin ja Jenisein yhdistävästä vesireitistä oli tarkoitus tulla tärkeä kuljetusreitti. Hanke ei kuitenkaan saavuttanut käytännön merkitystä Siperian radan käyttöön nähden ja suljettiin 1917.

## Lähteet

## Aiheesta muualla
*Ket' At Maksimkin Yar  (R-ArcticNet)
Paavo Pentikäinen

**Paavo Erkki Juhani Pentikäinen** (27. syyskuuta 1938 Viipuri – 21. tammikuuta 2013 Espoo) oli suomalainen näyttelijä. Hän toimi myös teatteriohjaajana.

Pentikäinen oli Yleisradion Televisioteatterin näyttelijä 1965–1996. Hän näytteli useissa teattereissa, elokuvissa sekä televisio-ohjelmissa 1960-luvulta lähtien. Hänen tunnettuja roolejaan ovat muun muassa Akusti Koskela elokuvassa *[[Täällä Pohjantähden alla (vuoden 1968 elokuva)|Täällä Pohjantähden alla]]* (1968), pappi elokuvassa *[[Leikkikalugangsteri]]* (1969), Reiska Mikko Niskasen *[[Kahdeksan surmanluotia]]* -elokuvassa (1972), rakennustyömies Urho Suomalainen elokuvassa *[[Jouluksi kotiin (vuoden 1975 elokuva)|Jouluksi kotiin]]* (1975), Vilho Lammen rooli elokuvassa *[[Jumala on kauneus]]* (1985), Tuure Hilarius Ruokosen roolit elokuvassa *[[Petos (vuoden 1988 elokuva)|Petos]]* (1988), *[[Pohjanmaa (elokuva)|Pohjanmaa]]* rekkakuski TV-teatterin road moviessa *[[Missä on suuri pohjoinen]]* (1991) sekä Tauno "Tane" Lintusen rooli elokuvassa *[[Pilkkuja ja pikkuhousuja]]* (1992). Pentikäinen on ollut Boxanovin äänenä draamasarja *[[Tuntemattomalle jumalalle]]*. Pentikäinen oli myös ääniroolissa piirrossarjoissa *[[Kaukametsän pakolaiset]]* ja *[[Vili Vilperi]]* sekä opetussarjoissa *[[Vahtikoira Ventti]]* ja *[[Kotitallilla]]*.

Pentikäinen opiskeli Suomen Teatterikoulussa vuosina 1958–1961. Hän sai kahdesti parhaan miespääosan Jussi-palkinnon.

Pentikäinen menehtyi vaikean sairauden uuvuttamana 74-vuotiaana kotonaan Espoossa. Pentikäinen on haudattu Kellonummen hautausmaalle.

## Lähteet

## Aiheesta muualla
*
*
Benetton B199

**Benetton B199** oli Nick Wirthin suunnittelema auto, jolla Benetton-talli kilpaili Formula 1 -kaudella 1999. Autoa ajoivat Giancarlo Fisichella ja Alexander Wurz, jotka molemmat olivat toista kokonaista kauttaan tallissa.

Autossa oli jotakin pitkälle kehiteltyjä osia, mutta ne osoittautuivat ongelmallisiksi, eikä niistä näin ollut juurikaan hyötyä. Kaiken lisäksi, jos jostain sattui olemaan hyötyä, vaikutti se auton painojakautumaan, mikä taas vähensi pitoa.

Talli sijoittui valmistajien MM-sarjassa kuudenneksi saavuttamallaan 16:lla pisteellä. Talli jäi kauas viidennellä sijalla olleelle Williamsille, jolla oli 35 pistettä. Sijoitus oli tallille pettymys ottaen huomioon, että se oli sijoittunut aikaisemmilla kausilla paljon paremmin.

## Formula 1 -tulokset

## Lähteet
**[[AUTOCOURSE]] 1999-2000*, Henry, Alan (ed.), Hazleton Publishing Ltd. (1999)
Ferulahappo

**Ferulahappo** (eli 4-hydroksi-3-metoksikanelihappo) on yksinkertainen aromaattinen kanelihappo. Sillä voidaan parantaa esimerkiksi marjamehujen väriä. Luontaislääkinnässä ferulahappo on kouristuksen laukaisija ja vähentää punaisten verisolujen aggregaatiota. Eräässä tutkimuksessa havaittiin, että lääkeyrteissä ja marjoissa esiintyvä ferulahappo vähentää kohdun kouristuksia. Ferulahappoa on marjojen, etenkin pihlajanmarjan, lisäksi myös esimerkiksi viljan oljissa ja männyn kuoressa.

Ferulahapon kemiallinen kaava on C10H10O4 ja CAS-numero 1135-24-6.

## Lähteet

## Aiheesta muualla
*PubChem: Ferulic acid 
*Food Database (FooDB): Ferulic acid 
*Kyoto Encyclopedia of Genes and Genomes (KEGG): Ferulic acid 
*ChemBlink: 4-Hydroxy-3-methoxycinnamic acid 
*Liber Herbarum II: Luettelo ferulahappoa sisältävistä kasveista
*Dr. Duke's Phytochemical and Ethnobotanical Databases: Ferulic acid
Anthony Head

**Anthony Stewart ”Tony” Head** (s. 20. helmikuuta 1954 Lontoo) on englantilainen näyttelijä ja muusikko. Hän on näytellyt niin teatterin, television kuin elokuvienkin puolella. Head tunnetaan muun muassa rooleistaan televisiosarjoissa *[[Buffy, vampyyrintappaja]]* ja *[[Merlin (televisiosarja)|Merlin]]*. Ensin mainitussa hän esitti päähenkilö Buffy Summersin valvojaa Rupert Gilesia ja jälkimmäisessä kuningas Uther Pendragonia. Head on myös näytellyt yhdessä *[[Doctor Who]]* -televisiosarjan jaksossa.

Anthony Headin vanhempi veli on näyttelijä ja muusikko Murray Head.

## Lähteet

## Aiheesta muualla
* Headin virallinen sivusto
*
Mikko Ampuja

**Mikko Ampuja** (25. lokakuuta 1882 Viipuri – 15. syyskuuta 1947 Moskova) oli suomalainen poliitikko, joka toimi SDP:n ja sosialistisen eduskuntaryhmän kansanedustajana vuosina 1919–1941 ja 1944–1945.

## Elämä
Vain kiertokoulun käynyt Ampuja toimi eri ammateissa, paimenena, renkinä, sepän oppilaana Virolahdella ja seppänä Viipurissa. Vuonna 1903 Ampuja siirtyi Helsinkiin ja työskenteli siellä seppänä ja viilaajana vuoteen 1919 saakka, jolloin hänestä tuli kansanedustaja.

Ampuja oli SDP:n kansanedustaja vuosina 1919–1940. Hän edusti puolueen vasenta laitaa ja alkoi 1930-luvun lopulla lähentyä ajattelussaan Hella Wuolijokea, Mauri Ryömää ja Cay Sundströmiä. Ampuja erotettiin syksyllä 1940 SDP:n eduskuntaryhmästä ja hän liittyi em. erotettujen henkilöiden muodostamaan Sosialistiseen eduskuntaryhmään (ns. kuutoset). Jatkosodan aikana Ampuja oli muiden kuutosten tavoin poliittisista syistä vangittuna turvasäilössä. Hänet tuomittiin kahdeksi vuodeksi kuritushuoneeseen valtiopetoksen valmistelusta KKO:n päätöksellä 2. syyskuuta 1942. Hän vapautui jatkosodan jälkeen ja sai takaisin edustajan toimensa. 

Ampuja kuului loppuvuodesta 1944 perustettuun Suomen Kansan Demokraattiseen Liittoon, mutta hän jäi ainoana kuutosena valitsematta eduskuntaan maaliskuun 1945 vaaleissa. Hän oli 1946 lyhyen aikaa SKDL:n varapuheenjohtajana.

Ampuja valittiin Sosialistisen Yhtenäisyyspuolueen puoluetoimikuntaan maaliskuun 1946 perustavassa kokouksessa ja hän oli toimikunnassa kuolemaansa asti.

Ampuja rakennutti 1920-luvun puolivälissä itselleen talon Helsingin Puistolaan osoitteeseen Sepeteuksentie 16. Hän testamenttasi talon työläiskirjailijoiden asuntolaksi, jona se toimi vuosikymmenet. Hänen tuhkauurnansa on haudattu sen pihalle. Haudalla on kuvanveistäjä Aimo Tukiaisen tekemä muistoreliefi. Talon omisti 1980-luvulle saakka Mikko Ampujan säätiö, kunnes se myi talon. Uuden omistajan kanssa oli sovittu, että haudalla saa käydä neljä kertaa vuodessa. Tämän myytyä talon edelleen 2018 seuraavan omistajan kanssa ei ole saatu vierailuoikeudesta sovittua ja sen sijaan mahdollisuutta haudan siirtoon tutkitaan.

## Teokset
* Pajasta parlamenttiin : neljäkymmentä vuotta Suomen työväenliikkeessä 1947 

## Lähteet
* 

### Viitteet

## Aiheesta muualla
*
Kiovan kana

**Kiovan kana** (, ) on ruokalaji, joka valmistetaan kanasta ja yrttivoista paneroimalla. Ruokalajin alkuperä on kiistakapula Venäjän ja Ukrainan välillä, jotka molemmat katsovat olevansa sen keksijöitä. 

Kiovan kana on ollut myös tärkeä osa ukrainalaista kulttuuria. Vuonna 2018 ruokalajille omistettiin pienoiskokoinen pronssipatsas Kiovassa, joka oli osa projektia, jolla pyrittiin aktivoimaan kaupungissa vierailevia turisteja. George H. W. Bushin 1. elokuuta 1991 pitämää puhetta kutsutaan epävirallisesti Kiovan kana -puheeksi.

## Kuvaus
Kiovan kana valmistetaan avaamalla broilerin rintafile veitsellä ohueksi fileeksi ja taittamalla se kylmän voitäytteen ympärille. Tämän jälkeen rulla paneroidaan ja uppopaistetaan öljyssä. Leikkeen sisällä oleva voitäyte vaihtelee, ja se saattaa sisältää muun muassa yrtti- tai valkosipulivoita.

Ukrainassa leike tarjoillaan usein tuoreiden herneiden ja siivutettujen perunoiden kera.

## Alkuperä
Kiovan kanan valmistusmenetelmä ei ole alun perin ukrainalainen, vaikka ruokalaji onkin nimetty Ukrainan pääkaupungin mukaan. Kiovan kana kehitettiin Neuvostoliitossa 1950-luvulla, kun Moskovassa avattiin uusi Hotelli Ukraina. Itse reseptin alkuperä ajoittuu kuitenkin jo 1900-luvun alkupuolen Pietariin.

On myös esitetty, että ruokalajin alkuperä on Ranskassa, jossa monet tunnetut kokit opiskelivat 1840-luvulla Venäjän keisarikunnan aateliston tukemana.

## Galleria

Tiedosto:Chicken Kiev - Ukrainian East Village restaurant.jpg|Auki leikattu Kiovan kana
Tiedosto:Chicken Kiev in Johannes (Sovetski).jpg|Kiovan kana -annos
Tiedosto:Chicken Kiev, Cookery Digest, 1913-1914.jpg|Kiovan kanan resepti 1910-luvulta moskovalaisessa naistenlehdessä.


## Lähteet
Juan Antonio Samaranch

**Juan Antonio Samaranch y Torelló**,  Samaranchin 1. markiisi, (17. heinäkuuta 1920 Barcelona, Barcelonan maakunta, Espanja – 21. huhtikuuta 2010 Barcelona, Espanja) oli espanjalainen poliitikko ja urheiluvaikuttaja sekä Kansainvälisen olympiakomitean (KOK) puheenjohtaja (1980–2001).

Samaranch syntyi rikkaaseen perheeseen ja opiskeli kauppatieteitä IESE-kauppakorkeakoulussa. Hän toimi Espanjan joukkueenjohtajana (*Chef de Mission*) useissa olympialaisissa kunnes Francisco Franco nimitti hänet Espanjan urheiluministeriksi vuonna 1966. Samalla hänestä tuli Espanjan olympiakomitean puheenjohtaja ja KOK:n jäsen. Hän toimi KOK:n varapuheenjohtajana vuosina 1974–1978 ja Espanjan Neuvostoliiton ja Mongolian suurlähettiläänä vuosina 1977–1980.

Vuoden 1980 kesäolympialaisten jälkeen KOK:n puheenjohtaja Michael Morris erosi tehtävästään ja Samaranch valittiin hänen seuraajakseen. KOK-jäsenet antoivat Samaranchille 44 ääntä, eli hän saavutti heti ensimmäisellä kierroksella enemmistön ja tuli valituksi. Kilpailijoina olivat sveitsiläinen Marc Hodler, joka sai 21 ääntä, kanadalainen James Worrall seitsemällä äänellä ja länsisaksalainen Willi Daume viidellä äänellä. Uuden-Seelannin Lance Cross vetäytyi kisasta juuri ennen äänestystä.

Puheenjohtajakautensa aikana Samaranch tervehdytti olympialaisten taloudellisen aseman tekemällä suuria televisio- ja sponsorisopimuksia. Vaikka itäblokki boikotoi vielä vuoden 1984 kesäolympialaisia, kasvoi KOK:n jäsenmaiden ja osanottajamaiden määrä kaikissa olympialaisissa Samaranchin kaudella. Vuonna 1991 kuningas Juan Carlos myönsi Samaranchille markiisin (*Marqués de Samaranch*) arvonimen kiitoksena tämän tekemästä työstä urheilun ja olympialiikkeen puolesta. Olympialaisten parantunut taloudellinen tilanne johti myös syytöksiin ylikaupallistumisesta ja korruptiosta. 1990-luvun lopussa useita KOK:n jäseniä erotettiin, kun selvisi näiden vastaanottaneen lahjuksia, mutta Samaranchia kohtaan esitetyt syytteet kumottiin. Samaranch luopui tehtävästään vuonna 2001 ja hänen seuraajakseen nimitettiin belgialainen Jacques Rogge. Samaranchista tuli samalla KOK:n elinikäinen kunniapuheenjohtaja. Samaranch kuoli 21. huhtikuuta 2010 Barcelonassa sydämen vajaatoimintaan. 

Samaranch oli naimisissa María Teresa Salisachs Rowen (26. joulukuuta 1931 – 16. syyskuuta 2000) kanssa vuodesta 1955. Pari sai kaksi lasta, Juan Antonio ja María Teresa. Poika Juan Antonio Samaranch junior on ollut KOK:n jäsen vuodesta 2001.

## Lähteet

## Aiheesta muualla

* Juan Antonio Samaranch KOK:n sivustolla
Tuote-esittely

**Tuote-esittelyllä** tarkoitetaan ihmisen tekemää jonkin tuotteen kaupallista tarjoamista. Usein tuote-esittelijöitä käy esimerkiksi kaupoissa, messuilla, lentokentillä tai myös muissa julkisissa tiloissa.

Tuote-esittelyn osapuolet ovat ensi sijassa työtä tekevä ihminen ja asiakas, joka voi olla kuluttaja tai ammattilaisasiakas. Osapuolina välillisesti ovat myös esittelypaikka (tilan haltija), tuotteen tai tuotemerkin omistaja ja usein myös tuote-esittelijän eli promoottorin työnantaja, joka ei välttämättä ole sama kuin tuotemerkin omistaja.

Usein promootion tuotetta saa maistaa tai kokeilla ilmaiseksi ja olennaisena osana tuote-esittelyyn kuuluu usein myös jokin tarjous. Tarjouksia ja kylkiäisiä koskevat normaalit markkinoinnin säännöt ja lait. Tuote-esittelyssä pätevät normaalit kaupan säännöt ja täten pääsääntöisesti asiakas ostaa tuotteen kuten kaupasta, eikä postimyynnin ja etämyynnin palautusoikeutta ole.

Tuote-esittely voi olla puhdasta PR:ää, jossa tuote vain halutaan tuoda asiakkaan tietoon tai useammin on kuitenkin kyseessä myyntiin tähtäävä työ. Promootiot järjestetään useimmiten uuden tuotteen lanseerauksen yhteydessä tai tuotteen elinkaaren myöhäisemmässä vaiheessa, jossa tuotteen menekkiä jostain syystä halutaan kasvattaa tai vaikkapa kun tuotteelle on tehty jokin uudistus. Nykyään on tyypillistä myös uusien tuoteperheen jäsenten (ns. *line extension*) lanseeraaminen promootion avulla.

## Aiheesta muualla
* SSML:n pelisäännöt
Chrisye

**Chrismansyah "Chrisye" Rahadi** (16. syyskuuta 1949 – 30. maaliskuuta 2007) oli indonesialainen poplaulaja ja näyttelijä. 

Chrisye aloitti uransa basistina yhtyeessä Gipsy ja julkaisi yhteensä 28 albumia.

Chrisyelle myönnettiin BASF Legend -palkinto vuonna 1995. Laulaja menehtyi maaliskuussa 2007 keuhkosyöpään kotonaan Etelä-Jakartassa. 

## Lähteet
Thomas Kent

**Thomas Kent** (, 1865 – 9. toukokuuta 1916) oli irlantilainen nationalisti, joka teloitettiin syytettynä osallisuudesta kahakkaan Royal Irish Constabularya (RIC) vastaan pääsiäiskapinan yhteydessä 22. huhtikuuta 1916.

Kent oli kotoisin merkittävästä nationalistiperheestä Castlelyonsista, Corkin kreivikunnasta. Perhe oli valmistautunut ottamaan osaa pääsiäiskapinaan, mutta kun liikekannallepano peruttiin, perhe päätti jättäytyä pois. Pääsiäiskapina kuitenkin eteni ja RIC määrättiin pidättämään tunnettuja nationalisteja ympäri maan, mm. Irlannin vapaaehtoisjoukkojen, Sinn Féinin ja IRB:n riveistä. Kun Kentin asunto Bawnard Housella ratsattiin, RIC kohtasi vastarintaa Thomasin ja tämän veljien Richardin, Davidin ja Williamin taholta. Tunteja kestäneen tulitaistelujen aikana RIC:n upseeri sai surmansa ja David haavoittui vakavasti. Kun Kentit vihdoin pakotettiin antautumaan, Richard yritti vielä paeta, mutta epäonnistui haavoittuen kuolettavasti. 

Thomas ja William joutuivat oikeuteen. William vapautettiin syytteistä, mutta Thomakselle langetettiin kuolemantuomio, joka täytäntöönpantiin ampumalla 9. toukokuuta 1916. Lukuun ottamatta Roger Casementin erikoista tapausta Thomas Kent oli ainoa henkilö, joka teloitettiin Dublinin ulkopuolella pääsiäisviikon tapahtumien johdosta.

Myöhemmin Corkin päärautatieasema nimettiin Kent Stationiksi Kentin mukaan.

## Lähteet
Auringonkukkia

**Auringonkukkia** on hollantilaisen taiteilija Vincent van Goghin maalaamien yhdentoista auringonkukkia kuvaavan taulun nimi. Sarjaan kuuluu neljä Pariisissa vuonna 1887 maalattua sekä seitsemän Ranskan Arlesissa vuosina 1888–1889 maalattua teosta.

Maalauksista yksi tuhoutui toisessa maailmansodassa, yksi on yhdysvaltalaisessa yksityiskokoelmassa ja loput sijaitsevat eurooppalaisissa ja yhdysvaltalaisissa taidemusoissa.

Auringonkukkataulut tulivat myös suuren yleisön tietoisuuteen, kun 30. maaliskuuta 1987 eräästä niistä maksettiin Lontoossa, Christien huutokaupassa, 39,9 miljoonaa yhdysvaltain dollaria.

## Arlesissa vuosina 1888–1889 maalatut auringonkukkamaalaukset

Kuva:Vincent Willem van Gogh 128.jpg|Kaksitoista auringonkukkaa maljakossa (Arles, elokuu 1888). Neue Pinakothek-museo, München, Saksa.
Kuva:Vincent Willem van Gogh 127.jpg|Viisitoista auringonkukkaa maljakossa (Arles, elokuu 1888). National Gallery, Lontoo, England.
Kuva:Van Gogh Vase with Three Sunflowers.jpg|Kolme auringonkukkaa maljakossa (Arles, elokuu 1888). Yksityiskokoelma, Yhdysvallat.
Kuva:Van Gogh Vase with Six Sunflowers.jpg|Kuusi auringonkukkaa maljakossa (Arles, elokuu 1888). Tuhoutunut tulipalossa toisen maailmansodan aikana 6. elokuuta 1945.
Kuva:Van Gogh Vase with Fifteen Sunflowers Amsterdam.jpg|Viisitoista auringonkukkaa maljakossa (Arles, tammikuu, 1889). Van Gogh Museum, Amsterdam, Alankomaat.
Kuva:Van Gogh Vase with Fifteen Sunflowers.jpg|Viisiitoista auringonkukkaa maljakossa (Arles, tammikuu 1889). Sompo Japan Museum of Art, Tokio, Japani.
Kuva:Van Gogh Twelve Sunflowers.jpg|Kaksitoista auringonkukkaa maljakossa (Arles, tammikuu 1889). Philadelphia Museum of Art, Philadelphia, Yhdysvallat.


## Lähteet

## Aiheesta muualla
*Täydellinen kuvasarja maalauksista
*Analyysi kahdesta auringonkukkamaalauksesta
Sean MacDiarmada

**Seán MacDiarmada**, tai **Seán Mac Diarmada** (), (28. helmikuuta 1883 Kiltyclogher, Leitrimin kreivikunta – 12. toukokuuta 1916 Dublin) oli yksi Irlannin pääsiäiskapinan johtajista.

MacDiarmada syntyi Leitrimin Kiltyclogherissa, jossa hän kouluttautui Irish Christian Brothersissa. Vuonna 1908 hän muutti Dubliniin, ja jo siihen aikaan hänellä oli yhteyksiä useaan irlantilaiseen separatisti- ja kulttuuriliikkeeseen kuten Sinn Féiniin, IRB:hen ja Gaelic Leagueen. Hänet nimitettiin pian IRB:n korkeimpaan neuvostoon.

Vuonna 1910 MacDiarmadasta tuli radikaalin sanomalehden *Irish Freedomin* johtaja. Hän oli myös yksi lehden perustajista. Muut perustajat olivat Bulmer Hobson ja Denis McCullough. MacDiarmadasta tuli siis kansallinen organisoija IRB:lle, ja veteraaninationalisti Tom Clarke otti hänet siipiensä suojaan. Vuosien varrella näistä kahdesta tuli lähes erottamattomat. Hieman myöhemmin MacDiarmada sairastui polioon ja joutui kävelemään kävelykepin kanssa.

Marraskuussa vuonna 1913 MacDiarmada oli yksi Irlannin vapaaehtoisjoukkojen (*Irish Volunteers*) pysyvistä jäsenistä ja pyrki uupumattomasti ajamaan järjestystä IRB:n valvonnan alaisuuteen. Toukokuussa 1915 MacDiarmada pidätettiin Tuamissa, Galwayn kreivikunnassa Defense of the Realm Actin nojalla hänen kritisoituaan brittiarmeijan värväystä. MacDiarmada kuitenkin vapautettiin syyskuussa, jolloin hän myös liittyi IRB:n salaiseen sotilaskomiteaan, joka suunnitteli pääsiäiskapinaa.

MacDiarmada ja Clarke olivat suurimmassa vastuussa pääsiäiskapinasta, mutta raajarikkoisuutensa takia MacDiarmada otti pääasiassa osaa vain pieniin taisteluihin pääsiäisviikolla. Hän piti majaa kapinallisten päämajassa Dublinin pääpostitoimistossa (GPO). Kapinallisten antauduttua MacDiarmada pääsi pakenemaan teloitustaan piiloutumalla suureen vankien ruumiskasaan, mutta hänet kuitenkin tunnistettiin ja teloitettiin ampumalla 12. toukokuuta. Hän oli 33-vuotias. Brittiläinen upseeri Lee-Wilson, joka tunnisti ja määräsi tämän teloitettavaksi ennemmin kuin vangittavaksi, tapettiin myöhemmin Irlannin itsenäisyyssodan yhteydessä Corkissa Michael Collinsin käskystä.

Dublinissa on MacDiarmatin mukaan nimetty katu Seán MacDermott Street. Sligossa on myös MacDiarmadan rautatieasema, ja Carrick-on-Shannonissa Gaelic Atheletic Associationin stadionin nimi on Páirc Seán MacDiarmada.

## Lähteet
Lambarön

**Lambarön** on saari Tukholman kunnassa, Ruotsin pääkaupungissa. Se sijaitsee Hässelby-Vällingbyn kaupunginosa-alueella, Västerortissa eli Tukholman läntisessä osassa. Vuonna 2013 saarella asui noin 40 ihmistä.

## Maantietoa
Lambarön on 950 metriä pitkä, 320 metriä leveä ja sen pinta-ala on 24 hehtaarin suuruinen. Se on metsäinen saari, jonka maa-alueet on pilkottu pieniksi tonteiksi ja saaren rakennuskanta peittää käytännössä koko saaren. Saaren rannoilla on runsaasti laitureita ja saaren lounaisrannalla sijaitsee Tukholmasta lähtevän yhteysaluksen laituri. Hässelbyn rannassa on pienvenesatama, josta mökkiläiset voivat matkustaa saarelle veneellään itsekin. Mantereen rantaan on matkaa 140 metriä, mutta saareen ei haluta ehdotuksista huolimatta rakentaa siltaa. Vuonna 2015 tehtiin kansalaisaloite pyörätien sillasta joka olisi johtanut Lambarölle. Aloite ei mennyt läpi. Tuohon aikaan saarella oli pysyvää asutusta 580 kiinteistössä (vuonna 2020).

## Saaren nimi
Saaren ja myös Lambaruddenin ja Lambarfjärdenin nimissä esiintyvä *”lambar”* tarkoittaa muinaisnorjaksi lammasta.

## Katso myös
* Luettelo Mälarenin saarista

## Lähteet
### Huomioita

### Viitteet

## Aiheesta muualla